Erna Kristín Stefánsdóttir aktívisti um jákvæða líkamsímynd og guðfræðingur , gaf í fyrra út bókina Fullkomlega ófullkomin , hvatningarbók um jákvæða líkamsímynd . Og gefur núna út dagatalið SelfLove . „ Dagatalið eflir jákvæða líkamsímynd og sjálfsmynd , “ segir Erna Kristín í samtali við Mannlíf . „ Og spurning með að finna íslenskt nafn á það . “ „ Dagatalið er fullkomið fyrir þá sem vilja ná lengra í jákvæðri líkamsímynd og einnig fyrir þá sem eru að taka fyrstu skrefin ! , “ segir Erna Kristín aðspurð um skilaboð dagatalsins . „ Hver mánuður er tekinn fyrir með peppi , ráðum , verkefni eða markmiðum og getur því hver og einn sett sér markviss og raunhæf markmið fyrir sig á sínum hraða . Peppið og ráðin eru mismunandi eftir mánuðum , en þau eru öll í takt við það að hjálpa hverjum og einum að mæta til dæmis neikvæðum skilaboðum frá samfélaginu og halda sínu striki í ferðalaginu . Það má segja að dagatalið gefi smá forskot á hvað koma skal og hvernig við ætlum að vita betur og þannig ná stjórn og efla okkar líkamsímynd sem og sjálfsmynd , frjáls frá áreiti og niðurbrotum . En fyrir hverja er dagatalið ? „ Dagatalið er fyrir alla , konur , karla og börn . Og jafnframt fyrir allan aldur . “ Þurfum við að kenna börnum líkamsvirðingu eða erum við að standa okkur þar ? „ Börn eru komin mun lengra en við í líkamsvirðingu , en það er lang best að efla þau sem fyrst í jákvæðri líkamsímynd sem og okkur sjálf ! Lífið verður svo miklu betra . Það má segja að aukin lífsgæði fylgi því að læra að elska sjálfan sig . “ Forsíðumyndin er hönnuð af Ernu Kristínu sjálfri og segist hún elska að teikna , mála og hanna . Viðtökurnar við dagatalinu , sem Erna Kristín auglýsti fyrst í gærkvöldi , hafa verið æðislegar að hennar sögn . „ Síminn hefur ekki stoppað ! Þakklæti er mér efst í huga ! Við erum svo tilbúin að segja skilið við neikvæða líkamsímynd og læra að við erum nóg , alltaf , hér og nú ! “ Dagatalið kostar 2.590 krónur og má panta með því að senda skilaboð á Facebook-síðu Ernuland . Og best er að sækja það á Jóla pop up markaðinn sem haldinn verður í Víkingsheimilinu Fossvogi 9. 10. Nóvember .